कृषि मंत्री तोमर ने कहा-' किसानों के हित में हैं नए कृषि कानून, सरकार खुले मन से चर्चा के लिए तैयार'
केंद्रीय कृषि मंत्री नरेंद्र सिंह तोमर ने एक बार फिर कहा कि नए कृषि कानून किसानों के हित में हैं, बिल के किस प्रावधान पर उनको आपत्ति है, अगर वो आपत्ति बताएंगे तो आज भी सरकार खुले मन से उनके साथ चर्चा के लिए तैयार है।
नई दिल्ली: केंद्रीय कृषि मंत्री नरेंद्र सिंह तोमर ने एक बार फिर कहा कि नए कृषि कानून किसानों के हित में हैं, बिल के किस प्रावधान पर उनको आपत्ति है, अगर वो आपत्ति बताएंगे तो आज भी सरकार खुले मन से उनके साथ चर्चा के लिए तैयार है। उन्होंने संसद भवन परिसर में मीडिया के सवालों पर यह बात कही। कृषि मंत्री तोमर ने कहा-'सारा देश इस बात का साक्षी है कि कानून किसानों के हित्त में हैं, किसानों के लिए लाभप्रद हैं, किसानों को विकल्प उलब्ध कराने वाले हैं, उनकी आमदनी में बढ़ोतरी करने वाले हैं, उन्हें कानूनी सिकंजे से मुक्त करने वाले हैं, जहां तक किसान यूनियन के आंदोलन का सवाल है, सरकार ने पूरी संवेदनशीलता के साथ उनसे चर्चा की है, बिल के किस प्रावधान पर उनको आपत्ति है, अगर वो आपत्ति बताएंगे तो आज भी सरकार खुले मन से उनके साथ चर्चा के लिए तैयार है।' उन्होंने कहा-'सामान्य तौर पर लोकतंत्र में किसे चुनाव में भाग लेना है, इसकी सभी को आजादी है, लेकिन मैं अभी उनको किसानों की समस्याओं तक ही देखता हूं, इसलिए किसानों की समस्याओं से संबंधित अगर बिल में कोई आपत्ति है तो सरकार चर्चा के लिए तैयार है।'